ISIGIDIMI SAMAXOSA, JULY 1, 1881.

5

kolo, kufuneka zikumbul ukuba wonke umsebenzi ose sikolweni esipantsi kwazo uya kupendulelwa zizo kunye ne class efundiswa ngumncedisi wayo.

*Ukufuneka kwokangelo lwezi kolo futi.*

Ndiyakumbula kwi minyaka emitatu egqitileyo uhambo lwam kunye nomfundisi wesikolo endandiya kusikangela sikwapantsi kwogcino lwake. Abantwana ndandi beva kwi *Geography,* kodwa akwabiko nento abanoku ndixelela yona aba bantwana, wavakala umfundisi esiti, O! fan’ ukuba usapo luya koyika, kaunike mna ndiyakolwa kungabako into abayixelayo, ndamnika ke. Waqala ngokuti, “He ndixeleleni igama lesi siqiti,” qutu akwavakala nezwi e klasini, "kukuti nqa, niya sazi, bendinixelele apa kulecawa igqitileyo,” cwaka, “ndanixelela ntoni nge Sardines?” Yavakala isiti yonke i klasi “Sardinia.” Wababuza enye indawo, kwafuneka ukuba apinde angene kweza zikumbuzo, ekute emveni kokuba zenziwe zonke ezo zikumbuzo yandula ukufika impendulo. Ndambulela umhlobo wam ndamxelela kodwa ukuba nam ngalondlela ndingade ndibe nempendulo endiyifumanayo. Konke oku ke kubonakalisa imfanelo enkulu yokuba izikolo zikangelwe futi.

*Ukunga pumi kwe mail ye Sikolo.*

Imali ye sikolo yenye into ekataza abafundisi abanga bongameli bazo. Ndiyaxelelwa ukuba abantu aba Ntsundu banikela emisebenzini ye tyalike ngoku kululekileyo, kodwa bano moya omkulu wokuba yimfanelo ka Rulumente nabafundisi ukufundisa abantwana babo, ndicinga ukuba obubunzima nge mali buyakuhle bupele ukuba kwezinye izikolo kutatyatwe iqinga eli lungileyo elenziwa zizikolo zase Mgqakwebe, e Mkubiso nase Mtwaku, lokuba kupa esikolweni bonke abantwana abanga semva ngemali.

Kunzima pezu kwe Teacher, ukuba zingayifumani imali esisixaso sazo, ngenxa yokuba abazali aba Ntsundu bengavumi ukuhlaulela imfundo yabantwana babo. Enye i Teacher yandixelela ukuba imali ayibanjwa ngabazali ye sikolo nga £30, abanye ababini bati babanjwa i £19 emnye. Njengokuba kungatandeki ukuba i Teacher mazi yifumane imali yazo ngokuya ematyaleni, kufanelwe ukwenziwa indawo yokuba zincipe ezindleko zingakanana kwi Teacher.

*Imfundo yama ntombozana.*

Ndiyavuya ukubona ukuba imfundo yama ntombazana ifumana inkatalelo ngoku.

*Izindlu ze zikolo nempahla yazo yangapakati.*

Izakiwo nempahla zanga pakati ze seminary zaba Ntsundu zilungeile. E Newlands kwakiwe indlu entsha yesikolo, e Lovedale kwakiwe izakiwo ezikulu, nase Mtwaku, nase Rini kuko indawo ezilungisiweyo zandiswa. Kodwa izindlu zezikolo zanga pandle zakiwe nge zinti no daka zine mpahlana encinane yangapakati, zimbalwa kwezo zikolo ezine ndawo zokubalela (desks) ezi ngapezu kwesibini kodwa izihlalo zibako kuba ezizindlu kwenzelwa kuzo inkonzo nge Cawa. Inkoliso yabantwana ihlala ngapandle kwe sleti ne kopi.

Esendikutetile ngobunzima bokufumana imali yesikolo, kuyabonakala ke ukuba aba Ntsundu aba nalu nikelo ekwakiweni nasempahleni ye zikolo zabo.

Ngako oko mandipinde nditi makungabiko luncedo lutsha luka Rulumente lunikelwayo, ngapandle kokuba ati lowo olufunayo abonakalise ukuba indlu leyo okuza kwenziwa kuyo isikolo iwufanele lomsebenzi.

IMINI YE NKOSAZANA.

E ZOLO, PESHEYA KWE NCIBA.

Bekuko Ezolo umdlalo wabantwana besikula, obusenziwa yi teacher kunye nosapo lwe sikula. Lomdlalo ubehle wabonakala ngezidlo okokuqa mkulu, kuba lute usapo lwarola inkabi zegusha zantandatu, yati iswekile ne kofu nebotolo kunye nezinye izidlwana ezimnandi ezibe zenziwe zintombi namanye amakosikazi yayinto eninzi. Lomdlalo i Teacher ibilucele usapo ngokuti masigcine usuku lokuzalwa kwe Nkasazana u Queen Victoria. Ite yahlanganisana yonke into engumntu wase Zolo apa kwada kwako nabanye abazalwane bezinye indawo. Kude ke okwenene kwafika ixesha lokuba kutyiwe. Lwayeke usapo lumana luvuma lengoma “God save the Queen” kude kwase kubeni kugqitywe ukutyiwa ezonyama, nomingqusho.

Kusuke inkosikazi etile u Mrs. Kotyana Gidigidi weza kumfundisi wentsapo wati nantsi intwana yemali uze utenge into oyitandayo. Bateke abantu bakubona lonto bawenza nabo amabaso beteta kwalonto. Emzuzwini usukile u Teacher wosapo, wati itini tu nantsi into: tina apa sinetyalike

entsha eyakiwayo, ngako kufanele ukuba sincede kulomsebenzi ngenkozo zemali ukuze kufezwe indawo ezingaba ziya funeka.

Kusuke omdala wasesi Gubudweni u Maliwa Ntlati, wati, lento ndiyibonayo nendiyivayo inkulu, kuba abantwana base Zolo, bafana negama lomlambo wabo ukuzola kwabo watsho wati ndirola 2s. 6d., mawuhambe lomsebenzi.

Kusuke u Lambata Mgidi, inkosi yase Zolo, nomdala weremente wati, lento siyayi bulela xa usapo lwetu lunentlanganiso enje ukulunga kwayo.

Kusuke u Siko Dudumashe, wateta ukuti, lusapo, qinisani imfundo, kwaye kuya kunilungela.

Kusuke u John Ntintili, wati, kuyinto emnandi ukubona usapo lute cwaka lupulapula amazwi atetwa ngabazali.

Kusuke i Teacher yal’ usapo u Fumba Sidziya, wati, yabonani bantwana, fisani amasiko amadala oyihlo benu, ukuze nikule ekwazini okuyimfanelo, hayi into imbi ukuti kanti nihleli nje umntwana akatembeki kubazali bake, ngenxa yokuba amasiko amadala ehleli pakati kwenu. Bemana beteta abantu bendawo ngendawo beyala usapo, lwaye ke usapo lute roqo ngokurola imali negusha nebokwe, lwada lwagqiba imali eyaba lishumi leponti £10 0 0. Kwatiwa ke lemali yeyoncediso kwinto efunekayo etyalikeni, yahamba lontlanganiso kwada kwapuma ilanga kumana kushunyayelwa kutandazwa, wangumdlalo oyole kunene.

Siya temba ukuba olusawo lwenze into efanelekileyo, ukwenza kwalo indawo yokuziyolisa isuke yazalisa intliziyo zabazali ngovuyo; lwaye ke usapo lunxibe kakuhle kanye. Sigqiba ngelokuti lwanga olusapo lungahambisela pambili.

Lambata Mgidi.

UMFO OSIMILO SIBURALARUME.

Kuko pakati kwama Bulu amabulu anobubele enobuhlobo kwa basemzini, inxenye izidla kunene ivisa intlungu. Nantsi inteto etetwa ngalama Bulu azidla kunene avana nokuvisa intlungu. Sibalisa sinosizi nge Bulu elalivela e Humansdorp, elanduluka ngolwesitatu e Somerset lisiya kurweba. Lite kuba lalingalazi elozwe kwanendlela ezi pambukayo laqasha aba Ntsundu ababini, omnye abe ngumkokeli omnye ancedise elu hambeni. Lo ke ungumncedisi waye kwele enqweleni ehleli ngapambili, lite i Bulu yakufika inqwelo kwindawo ehlayo makatsibe pantsi ablekishe ibleki. Ute akubon’ukuba uyehla utyibilikile wawa pambi kwomkono yatyunyuzwa imilenze yake yinqwelo. Yabi busuku obubanda kakulu, lamshiya apo i Bulu laqonda ukuquba inqwelo yalo, livuma ngom lozi ingoma zakwa lizwi. Wafunyanwa kusasa lomfo emayela ekuqaukeni, watwalwa wasiwa kwi *fama* ka Mr. Watson, bafika apo kuko abantu abakolwayo.

EZIVELA KUBA BALELANI.

*Incwadi ezi sukuba zibalelwa ukufakwa e Sigidimini, kufuneka u Mhleli yena elazi igama lo mtumeli ncwadi, nakuba lingayi ku shicilelwa ukuba umninilo akalifuni ukuba laziwe luninzi.*

*Siyazisa kanjako ukuba asilitabateli pezu kwetu ityala lenteto zaba balelani betu, asitsho nokuti siyavumelana nazo zonke incwadi zabo esizishicilelayo.*

Tsomo, June 24th, 1881.

Nkosi Mhleli :—

Ndiyakucela ukuba undifakele lamazwi. Ndiyaba ncoma abantu abati umfundisi ukuze abe ngozeleyo makafundiswe, ndibekisela ngokukodwa kwityalike yase Rabe, nditsho ngokuba ndinga zange ndimbone kuyo umfundisi onga fundiswanga, andizange ndive nokuba ike yenziwe lonto. Lizwi lika Tixo lifuna ukupatwa ngobulumko bemfundo. Manditi ngokufutshane abantu abafundileyo bano kupatwa sisi tyakala na? Nditi akuncedi nto ukufundiswa ngaba fundisi naba kokeli abangafundiswanga, kulungele ukuba bashumayele ezidengeni, andifuni ukubiza abantu ngamagama, ukuteta kwabo kunje ngoka ngati aba moyiki u Tixo. Nditi abafundisi naba kokeli aba ntsundu maba fundiswe.

Ndim,

John Mtengana.

Idutywa Reserve, 16th June, 1881.

Nkosi yam kaundifakele lemigcana imbalwa:—

Lento ukuma ngase mendweni yinto enkulu betu. Nge 11th June, 1881, kufike u Bishop H. J. Callvway wase Mtata evela e England. Washumayela apa ngokuhlwa kwe 12. 6. 8. intshumayela emandi kunene. U Rev. T. W. Green yena wenza i cawa yasemini ngesi Ngesi nokumka kwelanga ngesi Xosa. Mateyu 21 (28 nezinye ivesi) ngalemini.

Mzalwana Mr. Ntozini Ntshona ngalinye ilizwi, kade zonke izinto ziqalwa zintliziyo, ke kade xa kulanyulwayo kutatwa intonga kumntu